Source: http://docplayer.fi/2536233-Luontoselvitys-16uec0146-21-11-2014-metsahallitus-laatumaa-piiparinmaen-murtomaen-tuulipuistohanke-murtomaen-kaava-alueen-luontoselvitys.html
Timestamp: 2016-10-28 08:30:15+00:00
Document Index: 8680589

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

⭐LUONTOSELVITYS 16UEC METSÄHALLITUS LAATUMAA Piiparinmäen-Murtomäen tuulipuistohanke Murtomäen kaava-alueen luontoselvitys
LUONTOSELVITYS 16UEC METSÄHALLITUS LAATUMAA Piiparinmäen-Murtomäen tuulipuistohanke Murtomäen kaava-alueen luontoselvitys
Download "LUONTOSELVITYS 16UEC0146 21.11.2014. METSÄHALLITUS LAATUMAA Piiparinmäen-Murtomäen tuulipuistohanke Murtomäen kaava-alueen luontoselvitys"
1 LUONTOSELVITYS 16UEC METSÄHALLITUS LAATUMAA Piiparinmäen-Murtomäen tuulipuistohanke Murtomäen kaava-alueen luontoselvitys2 3 1 Kaikki oikeudet pidätetään. Tätä asiakirjaa tai osaa siitä ei saa kopioida tai jäljentää missään muodossa ilman Pöyry Finland Oy:n antamaa kirjallista lupaa.4 5 1 Sisältö 1 JOHDANTO 3 2 SELVITYKSEN TOTEUTUSTAPA Kasvillisuus ja luontotyypit Eläimistö Linnustoselvitykset Liito-orava Lepakot Viitasammakko Muu eläimistö 13 3 KASVILLISUUS JA LUONTOTYYPIT Arvokkaat luontokohteet Luonnonsuojelulain luontotyypit Vesilain mukaiset kohteet Metsälain erityisen tärkeät elinympäristöt METSO-kohteet Muut huomionarvoiset alueet ja kohteet Uhanalaiset luontotyypit Suojeltava ja huomionarvoinen lajisto Täydentävän luontoselvityksen tulokset Metsä- ja vesilain mukaiset kohteet Luonnonsuojelulain luontotyypit Muut huomionarvoiset elinympäristöt Uhanalainen ja huomionarvoinen lajisto 22 4 LINNUSTO Kaava-alueen pesimälinnusto ja linnustollisesti huomionarvoiset alueet Päiväpetolintujen sekä pöllöjen esiintyminen selvitysalueella Kanalintujen esiintyminen selvitysalueella Muuttava linnusto Kevätmuutto Syysmuutto Törmäysmallinnus Täydentävän maastotyön tulokset 29 5 MAAELÄIMISTÖ Riistalajit Metsäpeura Suurpedot Luontodirektiivin liitteen IV a lajien esiintyminen Liito-orava Lepakot Viitasammakko 386 2 6 SUOJELUALUEET JA NATURA ALUEVERKOSTON KOHTEET Suojelu- ja Natura-alueet Rahajärvi-Kontteroisen Natura-alue Hällämönharju-Valkeiskankaan Natura-alue Naimapuron metsän Natura-alue Kaatiaisen Natura-alue Talaskankaan alueen Natura-alue IBA- ja FINIBA-alueet 44 7 YHTEENVETO JA SUOSITUKSET Kasvillisuus ja luontotyypit Linnusto Muuttolinnusto Pesimälinnusto Maaeläimistö Luontodirektiivin liitteen IV a lajit 48 8 KIRJALLISUUS 49 Liitteet Liite 1 Liite 2 Liite 3 Liite 4 Arvokkaat luontokohteet Linnustollisesti arvokkaimmat alueet Metson soidinalueet, VAIN VIRANOMAISKÄYTTÖÖN V täydentävän luontoselvityksen maastokohteet Pohjakartat (jos ei muuta mainintaa): Maanmittauslaitoksen avoimen tietoaineiston lisenssi versio Pöyry Finland Oy FM Mika Welling Ympäristöasiantuntija Harri Taavetti Fil.yo Annemari Kari FM Ella Kilpeläinen FM Sari Ylitulkkila Tutkijantie 2 A FI OULU Finland Kotipaikka Vantaa, Finland Y-tunnus Tel Fax7 3 1 JOHDANTO Raportti koskee Murtomäen tuulivoimapuiston osayleiskaava-aluetta. Murtomäen tuulivoimapuiston alue käsittää eteläisen osan YVA-menettelyllä tutkitusta Piiparinmäen-Lammaslamminkankaan tuulivoimapuistohankkeen alueesta. Osayleiskaava-alueen rajaukseen on sisällytetty tuulivoimaloiden laskennallinen 40 dba meluvaikutusten alue. YVA:n tuloksien seurauksena YVA-hankealueen keskiosa (Lammaslamminkankaan alue) on jätetty pois jatkosuunnittelusta ja hankealue on jakautunut kahteen osaan, joilla etäisyyttä toisiinsa on noin 10 km. Eteläinen osa (Murtomäen alue) sijoittuu Vieremän ja Kajaanin alueille ja pohjoinen osa (Piiparinmäen alue) Pyhännän ja Kajaanin alueille. Hankkeen nimeksi on muutettu Piiparinmäen-Murtomäen tuulivoimapuistohanke. Piiparinmäen-Murtomäen tuulipuistohankkeen kokonaisuuteen kuuluu yhteensä 81 tuulivoimalaa, joista Murtomäen alueella on 38 voimalaa ja Piiparinmäen alueella 43 voimalaa. Murtomäen alueen voimaloista 28 sijoittuu Vieremän kunnan ja 10 Kajaanin kaupungin alueelle. Voimaloiden sijoittelussa on huomioitu YVA-menettelyn vaikutusarvioinnit ja kaavoituksen yhteydessä laadittujen täydennysselvitysten tulokset. Pääosa Murtomäen alueen tuulivoimaloista sijoittuu valtion omistamalle ja Metsähallituksen hallinnoimalle maalle. Tuulivoimapuiston suunnittelualue on nykyisin pääosin metsätalouskäytössä ja sillä on hyvä metsäautotieverkosto. Suunnittelussa käytetty tuulivoimaloiden yksikköteho on noin 3 MW, voimaloiden tornikorkeus enintään 160 m ja roottorin lavan pituus enintään 70 m. Tuulivoimaloiden lisäksi Murtomäen tuulivoimapuiston alueelle rakennetaan 2 sähköasemaa, joihin tuulivoimalat liitetään 30 kv maakaapeleilla. Maakaapelit pyritään sijoittamaan pääasiassa teiden yhteyteen. Sähköasemat yhdistetään toisiinsa 110 kv voimajohdolla. Sähkönsiirto tuulivoimapuistosta kantaverkkoon toteutetaan rakentamalla alueen pohjoisrajan sähköasemalta 110 kv voimajohto nykyistä Vuolijoki-Pyhäjärvivoimajohtolinjaa pitkin hankealueen itäpuolella sijaitsevalle Fingridin Vuolijoen sähköasemalle. Voimajohto toteutaan rakentamalla joko uusi 110 kv johto Elenian olemassa olevan 110 kv voimajohdon rinnalle leventämällä johtokatua, tai korvaamalla Elenian olemassa oleva johto uudella 110 kv johdolla. Sähkönsiirron toteutustapa tarkentuu hankkeen teknisen toteutussuunnittelun edetessä. YVA-menettelyssä tarkasteltu vaihtoehto, 400 kv voimajohto tuulipuistoalueen ja Vuolijoen sähköaseman välillä, ei ole enää mukana suunnittelussa. Murtomäen tuulivoimapuiston tiestö tukeutuu alueen länsipuolella kulkevaan Keisarintiehen/Vuolijoentiehen (Isomäki-Vuolijoki-yhdystie, M8870). Tuulivoimapuistoon rakennetaan tarvittavat rakennus- ja huoltotiet hyödyntäen mahdollisuuksien mukaan olemassa olevaa metsäautotieverkostoa. Tuulivoimapuisto toteutuu todennäköisesti vaiheittain.8 4 Kuva 1-1. Kaava-alueen sijainti (harmaa rajaus). 2 SELVITYKSEN TOTEUTUSTAPA 2.1 Kasvillisuus ja luontotyypit Selvitystä varten on koottu yhteen alueelta olemassa oleva tieto, jota on täydennetty maastoselvityksin vuosina 2012, 2013 ja Vuosina 2012 ja 2013 maastotyöt koskivat koko Piiparinmäen-Lammaslamminkankaan tuulipuiston yva-hankkeen aluetta. Vuonna 2014 näitä selvityksiä täydennettiin muuttuneen hankkeen sekä yvamenettelyssä saatujen lausuntojen perusteella. Tässä raportissa on esitetty tuulivoimahankkeen YVA-menettelyn aikana tehtyjen luontoselvitysten tulokset koskien tätä kaava-aluetta. Vuoden 2014 maastotöiden tulokset on esitetty omien otsakkeidensa alla. Maastoselvityksissä on keskitytty suunniteltujen tuulivoimaloiden, tielinjauksien ja voimajohdon alueille, sekä luonnon kannalta arvokkaille alueille. Voimajohtoreitin alueella maastossa tarkastettavat kohteet valittiin karttatarkastelun perusteella, linjaa ei ole inventoitu koko matkaltaan. Tarkastettaviksi kohteiksi valittiin luonnontilaisia suoalueita, vesistöjen ylityspaikkoja sekä potentiaalisia vanhempia metsäkuvioita. Työn periaatteena oli alueen luonnon ominaispiirteiden selvittäminen sekä arvokkaiden ja luonnon monimuotoisuuden kannalta huomioitavien kohteiden paikantaminen.9 2.2 Eläimistö 16UEC Maastotöissä havainnoitiin luonnon yleispiirteet sekä arvokkaat luontokohteet. Arvokkaina luontokohteina selvitysalueelta kartoitettiin metsälain 10 mukaiset metsäluonnon erityisen arvokkaat elinympäristöt, luonnonsuojelulain 29 nojalla suojeltavat luontotyypit, vesilain luvun 2:11 mukaiset vesiluonnon suojelutyypit, Suomen luontotyyppien uhanalaisluokituksen (Raunio ym. 2008) mukaiset luontotyypit, uhanalaisen tai muun huomionarvoisen lajiston esiintyminen ja muut luontoarvojen kannalta huomioitavat kohteet. Luontoselvityksen pohjatietoina on käytetty Metsähallituksen kuviotietoja sekä Ympäristöhallinnon paikkatietoaineistoja (OIVA- ja Hertta-tietokannat). Maastotyöt ja raportoinnin on tehnyt FM biologi Aija Degerman. Maastokäynnit tehtiin ajalla , ja , 7.8., 9.8. ja Kasvillisuutta selvitettiin maastokäynnein myös , jolloin maastokäynnin teki FM biologi Ella Kilpeläinen. Täydentävä luontoselvitys v Maastoselvitykset kohdennettiin hankkeen YVA-vaihtoehdoissa esitetyistä voimalapaikoista hankkeen aikana muuttuneisiin voimalapaikkoihin, sähköasemille ja näiden välisille voimajohtolinjoille sekä tielinjausten lähiympäristöön. Voimajohtoreitin alueella maastossa tarkastettavat kohteet valittiin kartta- ja ilmakuvatarkastelun perusteella. Tarkastettaviksi kohteiksi valittiin sellaisia kohteita, joista ei YVAmenettelyn yhteydessä tehdyn luontoselvityksen kautta ollut olemassa tietoja ja joissa ennakkoarvion perusteella olisi mahdollista esiintyä huomionarvoisia lajeja tai luontotyyppejä. Tielinjauksilta tarkastettiin vesistöylityskohteet sekä teiden viereen sijoittuvia lähteitä. Maastotöissä havainnoitiin luonnon yleispiirteet sekä arvokkaat luontokohteet. Arvokkaina luontokohteina selvitysalueelta kartoitettiin metsälain 10 mukaiset metsäluonnon erityisen arvokkaat elinympäristöt, luonnonsuojelulain 29 nojalla suojeltavat luontotyypit, vesilain luvun 2:11 mukaiset vesiluonnon suojelutyypit, Suomen luontotyyppien uhanalaisluokituksen (Raunio ym. 2008) mukaiset luontotyypit, uhanalaisen tai muun huomionarvoisen lajiston esiintyminen ja muut luontoarvojen kannalta huomioitavat kohteet. Luontoselvityksen pohjatietoina on käytetty Metsähallituksen kuviotietoja sekä Ympäristöhallinnon paikkatietoaineistoja (OIVA- ja Hertta-tietokannat). Maastotyön yhteydessä tehtiin havaintoja myös liito-oravan potentiaalisista elinympäristöistä. Maastotyöt ja raportoinnin on tehnyt FM Mika Welling. Maastokäynnit tehtiin pääosin ajalla ja Tielinjausten vesistöylitykset selvitettiin Lisäksi mahdollisia luontokohteita havainnoitiin toukokuussa tehdyn viitasammakkoselvityksen maastotöiden yhteydessä. Täydentävän luontoselvityksen kasvillisuus ja luontotyyppikartoitusten kohteet on esitetty liitekartoilla Pääosin samoilla kohteilla selvitettiin myös linnuston potentiaalisia arvoja siltä osin, kun niissä arvioitiin olevan mahdollisia linnustoarvoja. Kaava-alueella selvitettiin muutto- ja pesimälinnustoa sekä liito-oravan, lepakoiden ja viitasammakon esiintymistä maastoselvityksin vuonna 2013 ja Muiden eläinlajien osalta alueen elinympäristöjä havainnoitiin muiden maastoselvitysten yhteydessä ja arvioitiin soveltavuutta potentiaalisiksi elinympäristöiksi. Selvitystä täydentämään on koottu yhteen alueelta olemassa olevaa tietoa.10 6 Maastotyöt ja raportoinnin ovat suorittaneet liito-oravan osalta FM biologi Aija Degerman (maastotyöt ja raportointi), lepakoiden osalta Teemu Virtanen Biologitoimisto Vihervaara Oy (maastotyöt ja raportointi), linnuston ja maaeläimistön osalta FM biologi Aappo Luukkonen (maastotyöt ja raportointi), ympäristöasiantuntija Harri Taavetti (maastotyöt, raportointi), FM Vesa Hyyryläinen (maastotyöt), FM Juhani Karvonen (maastotyöt) sekä ympäristöasiantuntija Toni Eskelin (maastotyöt). Epävarmuustekijät on kerrottu kunkin selvitysmenetelmän yhteydessä Linnustoselvitykset Vuosina toteutetussa hankkeen YVA-menettelyyn liittyneessä linnustoselvityksessä selvitettiin koko silloisen tuulipuistoalueen (eli nykyiset Piiparinmäen ja Murtomäen alueet yhteensä) ja voimajohtoalueiden muutto- ja pesimälinnustoa kaikkiaan noin 780 tuntia eli noin 95 päivää. Muuttolinnustoa sekä muuttoreittejä selvitettiin kevät- ja syysmuuton tarkkailulla huhti toukokuussa ja elo lokakuussa. Syysmuuttoa havainnoitiin sekä syksyllä 2012 että syksyllä Lisäksi muuttolintuselvityksissä on tehty yhteistyötä viereisen Kokkosuon tuulivoimahankkeen kanssa. Pesivää lintulajistoa selvitettiin maalis heinäkuussa 2013 tehdyillä maastoinventoinneilla sekä muuttuneiden voimalapaikkojen osalta heinäkuussa Muutonseurannat Muutonseurannat toteutettiin havainnoimalla muuttavia lintuja hyviltä näköalapaikoilta optiikkaa hyväksi käyttäen. Havainnointipaikkoja oli molemmilla kaava-alueilla sekä niiden läheisyydessä. Keskeisistä tarkkailupisteistä kaksi sijaitsi kaava-alueen lounaisja länsipuolella (Hällämöharju ja Kallovaara) ja yksi kaava-alueen pohjoispuolella (Pahkapuronkangas) (Error! Reference source not found.). Hällämöharjulta on esteetön näkyvyys sektorissa SEàW ja hyvä näkyvyys NàE. Kallovaaran tarkkailupisteestä on esteetön näkyvyys sektorissa SWàNW. Pahkapuronkankaalla näkyvyys on esteetön sektorissa NWàE ja hyvä näkyvyys sektorissa EàNW. Tarkkailupisteet olivat pääasiassa samat kevät- ja syysmuuton seurannoissa. Näiden lisäksi muuttoa havainnoitiin muiden maastokäyntien yhteydessä. Saatujen keskenään varsin samankaltaisten tulosten perusteella on syytä olettaa muuton olevan yleisluonteeltaan hyvin samankaltaista alueen eri osissa ja kaikista tarkkailupisteistä saatuja tuloksia voi soveltaa molempiin kaava-alueisiin.11 7 Kuva 2-1 Muutontarkkailupisteiden sijainti Keskeisinä kohteina olivat suurikokoisten lajien, kuten laulujoutsenen, hanhien, kurjen ja petolintujen muutto. Havainnoidut päivät ja kellonajat pyrittiin ajoittamaan tarkasteltavien lajien muuton kannalta parhaisiin ajankohtiin. Pääasiassa havainnointia oli aamuisin ja aamupäivisin auringonnoususta eteenpäin, mutta myös iltapäivisin petomuuton aikaan. Tarkkailua oli pääsääntöisesti yhdestä tarkkailupisteestä kerrallaan. Havaituista linnuista kirjattiin ylös laji- ja yksilömäärätietojen lisäksi havaintoaika, ohituspuoli ja arvioitu etäisyys havaintopaikkaan nähden, lentokorkeus sekä lentosuunta. Myös selvät muutokset havaitussa lentosuunnassa ja lentokorkeudessa kirjattiin. Lisäksi huomioitiin tuulen suunta ja voimakkuus, jotta voitaisiin arvioida sen vaikutusta muuttoreitteihin. Muuttavien lintujen lukumääriä koskevia arvioita on täydennetty läheisen Kokkosuon tuulivoimahankkeen linnustoselvityksistä saaduilla tiedoilla. Kokkosuon muutonseuranta on toteutettu samoin menetelmin vuoden 2013 aikana (Helo & Helo 2013, julkaisematon). Muuttavien lintujen kokonaismääriä arvioitaessa on laskennallisesti arvioitu, montako yksilöä muuttaa kutakin päämuuttosuunnan suuntaista kilometrin levyistä sektoria kohti. Mikäli havaintoja ei ole kyetty paikantamaan tarkasti (joko johtuen vähistä havainnoista tai puutteellisista sijaintiarvioista), kokonaismääräarvio on tehty arvioimalla havainnoinnin maantieteellistä kattavuutta sekä Kokkosuon hankkeen että tämän hankkeen havainnointi mukaan luettuina.12 Kevätmuuton seuranta 16UEC Kevätmuuton maastoseuranta toteutettiin huhti toukokuussa Havaintopäiviä kertyi yhteensä 22, joista 15 päivänä keskityttiin ensisijaisesti muutonseurantaan ja seitsemänä päivänä seurantaa suoritettiin muiden maastotöiden yhteydessä. Kevään 2013 muutonseurannan yhteydessä saatiin suhteellisen edustava yhden muuttokauden havaintoaineisto useiden lajien yksilömäärästä ja muuttokäyttäytymisestä. Aineistoa täydennettiin Kokkosuon tuulivoimahankkeen selvitysten aineistolla. Kokkosuon muutonseuranta on toteutettu ja aineistoa on saatu 112 tunnin ajalta (Helo & Helo 2013, julkaisematon). Syysmuuton seuranta Syysmuuttoa tarkkailtiin lokakuussa 2012 ja elo lokakuussa Syksyllä 2012 tarkkailtiin samanaikaisesti kahden havainnoijan toimesta kolmena päivänä Vaalan Syrjävaarassa ja Vuolijoen Pikku Turkkisuolla. Tarkkailulla pyrittiin selvittämään luoteesta kaakkoon kulkevan petolintureitin jakautumista Oulujärven pohjois-/itäpuolelle ja länsi-/eteläpuolelle. Syksyllä 2013 havainnointiin yhden havainnoijan toimesta kaikkiaan kahdeksan päivää välisenä aikana. Havainnoidut päivät pyrittiin ajoittamaan petolintujen, hanhien ja joutsenten muuton kannalta otollisiin päiviin. Myös syysmuuttoaineistoa täydennettiin Kokkosuon tuulivoimahankkeen selvitysten aineistolla. Kokkosuon syysmuuttoa havainnoitiin 15 päivää välillä (Helo & Helo 2013, julkaisematon). Muuttavan linnuston selvityksiin liittyvät epävarmuustekijät Tätä selvitystä varten toteutetun muutonseurannan merkittävimmät epävarmuustekijät liittyvät lintujen muuttoreiteissä ja -kannoissa tapahtuvaan luontaiseen vuosittaisvaihteluun. Yhden muuttokauden kattavat selvitykset ovat usein vaikeasti yleistettävissä pidemmälle ajanjaksolle, koska lintujen muuttoreitit ja lentokorkeudet riippuvat mm. vallitsevasta säätilasta. Muutonseurantojen ajoittaminen tuulivoiman törmäysvaikutuksille herkkien lajien päämuuton aikaan ja tarkkailun keskittäminen niihin tarkoittaa väistämättä sitä, että osa alueen kautta muuttavasta linnustosta jää havainnoimatta. Lisäksi muutontarkkailun päivittäinen havainnointiaika ajoitettiin yleensä aamun ja alkuiltapäivän vilkkaimman muuton aikaan, joka on vain pieni osa valoisasta ajasta. Lintuja muuttaa merkittävässä määrin myös illalla ja etenkin yöllä, mutta alueen yömuutosta ei ole olemassa tutkittua tietoa. Lentokorkeuksien ja etäisyyksien arvioiminen sisältää aina jonkin verran havainnoijasta riippuvia virhelähteitä, jolloin ne ovat havainnoijan subjektiivisia arvioita. Tähän vaikuttaa myös havainnoijan muutontarkkailukokemus. Tehtyjen muutonseurantojen tuloksista saatiin suhteellisen edustava yhden muuttokauden havaintoaineisto useiden kaava-alueiden kautta muuttavien lajien yksilömäärästä ja muuttokäyttäytymisestä. Tämän lisäksi lintujen lukumääriä koskevia arvioita on täydennetty muulla olemassa olevalla havaintoaineistolla, kuten kaavaalueen viereisen Kokkosuon muutonseuranta-aineistolla, joten kokonaismuuttajamääristä on saatu vähintään hyvä kuva.13 Törmäysmallinnus ja lintujen törmäysriski 16UEC Kaavan vaikutustenarvioinnissa käytettiin YVA:a varten laaditun luontoselvityksen törmäysmallin tuloksia. Pesimälinnustoselvitys Kaava-alueen pesimälinnustoa selvitettiin erillisin maastoselvityksin. Maastoselvityksiä täydennettiin olemassa olevien havaintoaineistojen perusteella kokoamalla yhteen alueelta olemassa oleva lajistotieto (Metsähallituksen metson soidinpaikkatiedot sekä maakotkan reviiritiedot ja Luonnontieteellisen keskusmuseon sääksireviiritiedot). Maastoinventoinnit suunnattiin alueille, jotka arvioitiin ennakkotietojen (kartta- ja ilmakuvatarkastelut, tuulipuiston layout) perusteella linnustollisesti keskeisimmiksi tai joille arvioitiin aiheutuvan mahdollisia vaikutuksia (tuulivoimaloiden suunnitellut sijoituspaikat sekä niille johtavat tielinjaukset lähiympäristöineen). Pesimälinnustoselvityksen tarkoituksena oli selvittää tuulivoimaloiden lähiympäristön uhanalaisten, EU:n lintudirektiivin liitteen I lajien tai muutoin suojelullisesti huomionarvoisten lintulajien esiintyminen (Neuvoston direktiivi 79/409/ETY, Rassi ym. 2010). Lisäksi erillisin kartoituksin selvitettiin päiväpetolintujen, kanalintujen ja pöllöjen esiintymistä. Kyseisten lajihavaintojen ja maastokäyntien yhteydessä tehtyjen biotooppitarkastelujen perusteella rajattiin hankealueelta alueet, jotka arvioitiin linnustollisesti arvokkaiksi. Yksittäisen tuulivoimalayksikön häiriövaikutukset rajoittuvat useimpien lajien osalta varsin pienelle alueelle (tutkimusten mukaan noin m säteelle voimaloista, kts. esim Hötker ym. 2006). Tämän vuoksi kunkin suunnitellun voimalapaikan pesimälinnustoa selvitettiin kartoituslaskennoilla 500 m säteeltä tuulivoimaloiden sijoituspaikoilta kolmen kartoittajan toimesta yhteensä 40 päivää (Piiparinmäen ja Murtomäen kaava-alueet yhteensä). Kartoitus suoritettiin linnustonseurannan havainnointiohjetta (Koskimies & Väisänen 1988) mukaillen siten, että laskentakierroksia kutakin voimala-aluetta kohti oli vain yksi. Lisäksi linnustollisesti arvokkaimpien lajien havaitsemisen tehostamiseksi yleisimmät varpuslinnut jätettiin yksilötasolla huomioimatta. Laskennoissa käytiin laskenta-alue läpi siten, että 500 m säteeltä luonnontilaiset biotoopit kartoitettiin noin m välein. Muita, linnustolliselta arvoltaan vähäisemmiksi arvioituja kohteita, kuten hakkuita, ojitettuja soita ja taimikoita ei kartoitettu systemaattisesti. Kunkin kartoitusalueen (19,5 ha) laskentaan käytettiin 1,5 3,5 h riippuen biotoopista. Yhden laskentakerran kartoituslaskenta ei anna lintulajistosta kattavaa kuvaa. Siksi havaittujen lintulajien ja yksilöiden lisäksi maastokäynneillä pyrittiin havainnoimaan ja tunnistamaan myös ne biotoopit, joissa linnustolliset arvot saattaisivat olla merkittävät. Linnustollisesti arvokkaita alueita rajatessa otettiin siis lajihavaintojen lisäksi huomioon kohteen biotooppi. Toisin sanoen, esimerkiksi vanhojen ja luonnontilaisten metsäkuvioiden sekä luonnontilaisten suoalueiden linnustollinen arvo perustuu havaittujen lajien lisäksi siihen potentiaaliin, mikä kyseisillä kuvioilla voisi olla. Tulosten perusteella suoritettiin tuulivoimarakentamisen mahdollisten pesimälinnustovaikutusten arviointi. Linnustollisesti arvokkaiden alueiden rajauksessa kuvion laajuuteen vaikutti lisäksi kuvion yhtenäisen biotoopin laajuus vaikka koko kuviota ei olisi selvitettykään (eli linnustollisesti arvokkaiksi tulkitut alueet saattavat yltää kauemmaksi kuin 500 m etäisyydelle voimaloista). Kuvioiden tulkinnassa käytettiin apuna sekä kasvillisuuskartoitusten tuloksia että alueen ilmakuvia.14 10 Pesimälinnustoselvityksen osalta epävarmuustekijät liittyvät lähinnä linnuston vuosittaisvaihteluun, mikä heikentää yhden vuoden maastoinventointien tulosten yleistettävyyttä pidemmälle aikavälille. Yhden vuoden ja yhden laskentakerran inventointien perusteella ei pystytä havaitsemaan kaikkia tarkasteltavalla alueella pesiviä lajeja tai yksilöitä. Kaikki lajit ja yksilöt eivät myöskään välttämättä pesi kyseisellä alueella juuri selvitysvuotena. Olemassa olevien linnustoaineistojen määrä luontoselvityksen tarkastelualueelta on vähäinen erityisesti pesimälinnuston osalta. Osin näitä puutteita paikkaa biotooppitarkastelu, jossa asiantuntija-arviona arvioitiin kyseisen tarkastelualueen biotoopin soveltuvuutta linnustollisesti arvokkaimmille lajeille. Voimajohtoalueiden pesimälinnustoselvitykset Voimajohtolinjan linnustoa ja pesimäbiotooppeja selvitettiin kävelemällä suunniteltu linja kesäkuun puolenvälin jälkeen kertaalleen läpi siten, että kaava-alueen läpi ja siltä luoteeseen kulkeva voimajohtolinja sekä Vuolijoelle kulkevan voimajohtolinjan osuus selvitettiin kartta- ja ilmakuvatarkastelun perusteella luonnontilaisilta osuuksiltaan. Voimalinja-alueiden selvitysten perusteella tunnistettiin linnustollisesti arvokkaimmat kohteet, joiden läpi suunniteltu johtokäytävä kulkee. Selvityksessä ei siis pyritty havaitsemaan vain johtoreitin varrella selvityshetkellä esiintyvää lajistoa, vaan hankkeen kannalta oleellisempaa on tunnistaa reitin varrella potentiaaliset linnustollisesti arvokkaat kohteet, kuten luonnontilaiset suot ja metsäkuviot. Pöllöselvitys Pöllökartoitus toteutettiin pöllöjen soidinaikana vuoden 2013 keväällä. Maastokäynnit tehtiin kolmena yönä (Piiparinmäen ja Murtomäen kaava-alueet yhteensä) kahden kartoittajan toimesta. Kartoitus tehtiin ajamalla autolla ja moottorikelkalla alueen metsäteitä pitkin pysähtelemällä kuuntelemaan noin 3 5 minuutiksi noin 500 metrin välein. Kaikki käynnit tehtiin illalla ja iltayöstä auringonlaskun ja puolenyön välillä, jolloin pöllöjen soidin on yleensä aktiivisimmillaan. Sää oli kaikilla kerroilla selvityksen tekoon otollinen, eli lauha ja heikkotuulinen tai tyyni. Soiviin pöllöihin kiinnitettiin huomiota myös muiden maastokäyntien yhteydessä. Esimerkiksi metson soidinpaikkakartoitukset tehtiin myös pöllöjen soitimelle otolliseen aikaan aamuyöllä. Lisäksi pesimälinnuston pistelaskennoissa kiinnitettiin huomiota myös mahdollisten pöllöpoikueiden kerjuuääniin niiltä osin, kuin laskennat ajoittuivat hyvin aikaiseen aamuun, jolloin poikueet ovat vielä tavallisesti äänessä. Pöllöselvitys sisältää epävarmuuksia, joista suurimpana voidaan pitää pöllökantojen suurta vuosittaista alueellista vaihtelua. Vuosi 2013 oli alueella suhteellisen heikko myyrävuosi, mikä vähentää alueella pesivien pöllöjen määrää merkittävästi verrattuna hyvään myyrävuoteen. Näin ollen nyt saatu tulos kertoo vain heikkona myyrävuotena vallitsevista pöllökannoista alueella. Kattavan kuvan saamiseksi alueen pöllökannoista ja -lajistosta sekä sen vuosittaisesta vaihtelusta kartoitusten tulisi kattaa useamman pesimäkauden ja ainakin yhden myyrähuipun. Kanalintujen soidinpaikkakartoitus Metson soitimia etsittiin hankealueilta (Piiparinmäen ja Murtomäen kaava-alueet yhteensä) maalis toukokuussa kaikkiaan 15 päivän aikana. Lisäksi havaintoja tehtiin voimalapaikkojen kartoitusten yhteydessä. Metso kelpuuttaa soidinpaikoikseen pääsääntöisesti yhtenäiset, vähintään kymmenien hehtaarien kokoiset yli 30-vuotiaat ensiharventamattomat männiköt. Metson soidinpaikkojen kartoittamiseksi alueen metsärakennetta tarkasteltiin kartta-aineistosta ja ilmakuvista. Tulkinta sopivista15 16UEC soidinalueista tehtiin Keski-Suomen Metsoparlamentin ja Riista- ja kalatalouden tutkimuslaitoksen tuottaman ohjeen avulla (Keski-Suomen riistanhoitopiiri 2012). Lisäksi Metsähallituksen paikkatietojärjestelmään on tallennettu tiedot valtion mailla sijaitsevista ja tiedossa olevista metson soidinpaikoista. Niiden perusteella rajattiin ne alueet, joiden arvioitiin soveltuvan metson soidinpaikoiksi. Näitä rajattuja alueita kierrettiin aamuyöllä - aamulla mahdollisten metson soitimien löytämiseksi huhtikuun lopun ja toukokuun aikana. Myös lumi- ja muihin jälkiin sekä jätöksiin kiinnitettiin huomiota. Lisäksi alueella liikuttiin metsäautoteiltä käsin kuunnellen. Teerien soidinpaikkoja kartoitettiin kiertämällä hankealueella ja sen ympäristössä olevia avosoita ja muita avoimia alueita. Kartoitusta tehtiin huhtikuussa aamuisin yleensä muiden kartoitusten yhteydessä. Soivat teeret laskettiin kiikareilla ja kaukoputkella aukean reunalta. Soivia riekkoja kartoitettiin myös muiden kartoitusten yhteydessä. Lisäksi kaikkien kanalintulajien osalta tietoa kerättiin paikallisilta metsästäjiltä. Metsäkanalintujen reviiri- ja soidinpaikkakartoitukseen ei liity merkittäviä epävarmuustekijöitä. Kartoitukset olivat varsin kattavat ja yhdessä metsästäjiltä saadun informaation kanssa on voitu muodostaa selkeä kuva hankealueen metsäkanalintujen tärkeimmistä soidin- ja reviirialueista. Ainoastaan metson soitimien yksilömääristä ei voitu tehdä tarkempaa analyysia, joten soitimia ei voida laittaa kokojärjestykseen. Petolintujen reviirikartoitus Päiväpetolintujen reviirit voidaan tunnistaa parhaiten lajien poikasaikaan kesäkuun lopulta heinäkuun puoliväliin jatkuvalla jaksolla. Keväällä reviirit eivät ole vielä kaikilta osin muodostuneet yhtä selkeästi tunnistettaviksi. Pesimäkauden aikainen petolintujen havainnointi tapahtui maalis heinäkuussa. Havaintoja tehtiin lisäksi sekä kevätmuuttoselvitysten, että voimalapaikkojen kartoitusten yhteydessä. Yhteensä havainnointia kertyi noin 15 päivää (Piiparinmäen ja Murtomäen kaava-alueet yhteensä) voimalapaikkojen ja kevätmuutonseurannan päällekkäisyydet mukaan lukien. Havainnointi ajoitettiin pääasiassa klo 8 18 välille. Havainnointipisteitä oli useita, ja ne sijaitsivat hankealueen eri osissa siten, että niistä avautui mahdollisimman hyvä näkymäsektori koko hankealueelle. Pistehavainnoinnin lisäksi selvityksen yhteydessä kierrettiin jalkaisin biotoopeiltaan potentiaalisimmat petolintujen reviirialueet hankealueen sisällä. Petolintujen reviirikartoitus sisältää epävarmuuksia, joista suurimpana voidaan pitää petolintukantojen suurta vuosittaista alueellista vaihtelua. Vuosi 2013 oli alueella suhteellisen heikko myyrävuosi, mikä vähentää merkittävästi alueella pesivien, myyriä ravintonaan käyttävien petolintujen (mm. sinisuohaukka, hiirihaukka, tuulihaukka) määrää verrattuna hyvään myyrävuoteen. Näin ollen nyt saatu tulos kertoo vain heikkoina myyrävuosina vallitsevista petolintukannoista alueella. Kattavan kuvan saamiseksi alueen petolintukannoista ja -lajistosta sekä niiden vuosittaisesta vaihtelusta kartoitusten tulisi kattaa useamman pesimäkauden ja ainakin yhden myyrähuipun. Lisäksi osa lajeista (mm. varpushaukka) on pesimäaikaan hyvin piilotteleva ja vaikeasti havaittava. Näin ollen kattavienkaan selvitysten yhteydessä ei välttämättä havaita kaikkia selvitysalueen reviireitä. Täydentävä luontoselvitys v Linnuston osalta vuoden 2014 maastoselvitykset kohdennettiin hankkeen YVAvaihtoehdoissa esitetyistä voimalapaikoista hankkeen aikana muuttuneiden16 2.2.2 Liito-orava Lepakot 16UEC voimalapaikkojen ympäristöön sekä voimajohtolinjalle. Voimajohtoreitin alueella maastossa tarkastettavat kohteet valittiin karttatarkastelun perusteella, linjaa ei ole inventoitu koko matkaltaan. Tarkastettaviksi kohteiksi valittiin luonnontilaisia suoalueita, vesistöjen ylityspaikkoja sekä potentiaalisia vanhempia metsäkuvioita. Työn tavoitteena oli linnuston kannalta potentiaalisesti arvokkaiden ja luonnon monimuotoisuuden kannalta huomioitavien kohteiden paikantaminen. Selvityskohteet olivat pääosin samoja kuin kasvillisuus- ja luontotyyppien täydentävässä selvityksessä (liite 4). Osalla näistä paikoista ei arvioitu olevan ilmakuvatarkastelun perusteella linnustollista potentiaalia. Maastokäynnit tehtiin ajalla Koska maastotyö tehtiin loppukesästä, varsinaisen linnustoselvityksen sijaan linnustollisia arvoja pystyttiin arvioimaan lähinnä biotooppitarkasteluna ajankohdan sallimalla tarkkuudella. Tavoitteena oli paikallistaa suojelullisesti huomattaville lajeille otolliset biotoopit ja ottamaan ne huomioon hankkeen jatkosuunnittelussa. Myös havaittuihin lintuihin kiinnitettiin huomiota, mutta loppukesään ajoittuvan selvityksen aikana todennäköisesti valtaosa pesivästä linnustosta jäi havaitsematta. Liito-oravasta ei ollut aikaisempia havaintoja ympäristövaikutusten arviointimenettelyssä suunnitellulta tuulipuistoalueelta (Pohjois-Pohjanmaan ELYkeskus, Eliölajit tietojärjestelmä ). Liito-oravan esiintymistä alueella selvitettiin YVA:n kasvillisuusselvityksen yhteydessä papanakartoitusmenetelmällä sekä huomioimalla mahdolliset potentiaaliset elinympäristöt täydentävissä maastokartoituksissa kesällä Selvitykset kohdennettiin alueille, joilla oletettiin kartta- ja ilmakuvatarkastelun perusteella olevan liito-oravalle potentiaalista elinympäristöä kuten kuusikoita tai jokien reunusmetsiä. Liito-oravan esiintymiseen liittyvät epävarmuustekijät liittyvät papanakartoitusmenetelmään. Liito-oravan jätöksien puuttuminen lajille soveliaalta alueelta voi olla tilapäistä, varsinkin jos alueella on aikaisemmin havaittu liito-orava. Toisaalta papanoiden löytyminen puiden alta ei ole aina merkki siitä, että alue olisi liitooravan lisääntymispaikka. Liito-oravat ulostavat myös läpikulkupaikoille ja liikkuvat satunnaisesti normaalin elinalueensa ulkopuolella. Kolopuiden havaitsemisessa on myös omat hankaluutensa, eikä edes kokenut luontokartoittaja pysty välttämättä löytämään kaikkia tietyn alueen kolopuita (Sierla ym. 2004). Kartoituksen ajoittuminen kesään on myös epävarmuustekijä. Otollisin kartoitusajankohta on kevättalvella maalishuhtikuussa ennen lumien sulamista. Hankealueella esiintyviä lepakoita havainnoitiin ympäristövaikutusten arviointimenettelyn yhteydessä tuulipuistoalueelta kuuntelemalla niiden käyttämiä kaikuluotausääniä. Ultraäänialueelle sijoittuvat kaikuluotauspulssit eivät ole ihmiskorvin kuultavissa, mutta ne voidaan muuttaa kuuloalueelle tarkoitukseen suunnitellun laitteen avulla. Tässä kartoituksessa lepakoita kartoitettiin sekä aktiivisesti maastossa liikkumalla ja havainnoimalla käyttäen kahta ultraääni-ilmaisinta eli lepakkodetektoria (Wildlife Acoustics EM3+ ja Pettersson D240x) sekä passiivisesti maastoon jätettäviä ultraäänitallentimia (Wildlife Acoustics SM2Bat) yhteensä 50 eri kohteessa17 2.2.4 Viitasammakko Muu eläimistö 16UEC (Piiparinmäen ja Murtomäen kaava-alueet yhteensä), 5-8 pisteessä/yö. Tallentimet tallentavat lepakoiden ultraääniä automaattisesti sijoituspaikkansa läheisyydestä ja aikaleimalla varustetuista tallenteista voidaan jälkikäteen tunnistaa laji tai lajiryhmä. Tallentimet tarjoavat pistemäisesti arvokasta lisätietoa kohteen lepakkoaktiivisuudesta ja -lajistosta. Etenkin pienen lepakkotiheyden omaavilla paikoilla saattavat yön ainoat lepakkohavainnot olla juuri passiivitallentimien tekemiä. Yöaikaan sijoittuvia kartoituskäyntejä tehtiin vuonna 2013 kesä-syyskuussa yhteensä 12 kpl (Piiparinmäen ja Murtomäen kaava-alueet yhteensä). Kartoitusöinä vallitsi lepakoiden ruokailua ajatellen edullinen säätila, mikä tarkoittaa tyyntä, sateetonta ja yli kuuden asteen lämpötilaa. Passiivikartoitusta tehtiin maastokäyntien yhteydessä. Tallentimien sijainnit on esitetty kuvassa 5-1 ja havainnot kuvissa 5-2 ja 5-3. Maastotyöt suunniteltiin kartta- ja ilmakuvatarkastelujen sekä päiväaikaan tehtyjen maastokäyntien perusteella. Päiväaikaan voimaloiden sijoituspaikkojen soveltuvuus lepakoille arvioitiin metsätyypin perusteella. Epäedulliset kohteet, kuten laajat avohakkuut, taimikot ja pensaikot sekä laajat peltoalueet jätettiin kartoituksen ulkopuolelle. Karttatarkasteluihin perustuva arviointi kattoi koko alueen ja jokainen suunnittelutilanteen voimalansijoituspaikka arvioitiin. Maastokartoitus kohdennettiin kriittisiksi arvioiduille sijoituspaikoille ja niiden läheisyyteen, sekä rakennusten läheisyyteen (alle 5 km). Kartoitusta suoritettiin alueen tiestöä hyväksi käyttäen autosta käsin, sekä siippalajien kannalta potentiaalisilla kohteilla maastossa kulkemalla. Autolla tai polkupyörällä saavutetaan saman yön aikana suurempi kattavuus ja menetelmä soveltuu hyvin lisänä pohjanlepakoiden havainnointiin lajin suosimien elinympäristöjen ja lajin käyttämän suhteellisen voimakkaan kaikuluotausäänen vuoksi. Hankealueen viitasammakkotilannetta selvitettiin maastohavainnoinnein toukokuussa sekä Viitasammakolle potentiaalisia elinympäristöjä, joihin hankkeella voisi olla vaikutuksia, ei Murtomäen kaava-alueelta havaittu. Hankealueelta koilliseen kohti Otanmäkeä kulkevan voimajohtolinjan alueelta selvitettäviä kohteita oli neljä. Selvityskohteet on esitetty liitekartalla 4.2. Maastossa selvitettäviä kohteita kierrettiin hiljaa jalan pyrkien havainnoimaan viitasammakolle tyypillistä kutuääntelyä. Ensimmäisellä maastokäynnillä lämpötila vaihteli C, tuulisuus vaihteli tyynestä heikkoon tuuleen. Olosuhteet selvittämiselle olivat hyvät. Toisella selvityskerralla lämpötila oli +18 C ja tuuli oli heikkoa. Olosuhteet havainnoinnille olivat tuolloinkin hyvät. Selvitysajankohtien välillä sää oli kylmää ja sateista. Toisella havainnointikerralla varmistettiin ensimmäisellä kerralla ilman havaintoja jääneitä kohteita. Suunnittelualueen riistaeläimistön sekä muun maaeläimistön osalta ei tehty varsinaisia maastoselvityksiä, vaan tietoa kerättiin olemassa olevasta aineistosta (Metsähallitus, RKTL). 3 KASVILLISUUS JA LUONTOTYYPIT Kaava-alue sijoittuu luonnonmaantieteellisessä aluejaossa keskiboreaalisen kasvillisuusvyöhykkeen Pohjanmaan ja Pohjois-Karjala-Kainuun alueiden rajalle. Soiden aluejaossa keskiboreaaliseen aapasuovyöhykkeeseen (Pohjanmaa-Kainuun18 14 aapasuot) (Raunio ym. 2008, Eurola ym. 1995, Kalliola 1973). Pohjanmaa-Kainuun alueella soita on runsaasti, enemmän kuin missään muualla maassamme. Kainuussa esiintyy topografian vaihtelevuuden ansiosta korpia ja rämeitä sekä lähdekasvillisuutta (Eurola 1995). Suunnitellun tuulipuiston ja sen sähkönsiirron alueella maasto on vaihtelevaa. Maisemaa hallitsevat metsäiset vaarat ja niiden väleihin jäävät suot. Korkeus vaihtelee noin m mpy. Alueen metsät ovat pääasiassa mäntypuustoisia tuoreita ja kuivahkoja kankaita. Tuoreita kankaita on erityisesti kaava-alueen eteläosassa. Metsät ovat talouskäytössä eikä luonnontilaista vanhaa metsää juuri ole. Rehevintä kasvillisuus on purojen varsilla. Soita esiintyy kankaiden välisillä alueilla ja niitä on voimakkaasti ojitettu. Kaavaalueelle ei sijoitu isoja luonnontilaisia soita. Alueen suot ovat pääosin karuja. Suunnitellun tuulipuiston alueella on useita lampia ja puroja. Suurin järvi on Petäjäjärvi kaava-alueen itäosassa. Lisäksi alueella on runsaasti pieniä, enimmäkseen suorantaisia lampia. Pieniä jokia ovat Rotimoon laskeva Petäjäjoki sekä Petäjäjokeen laskeva Joutenjoki. Alueella on useita puroja. Voimajohtolinjaus ylittää Pienestä Eteläjoesta alkunsa saavan Eteläjoen ja Ryynäsjärvestä laskevan Ryynäsjoen, jotka linjan ylityskohdassa ovat kapeita puroja. Linja ylittää lisäksi metsätaloustoimissa oikaistun Tiikonpuron, sekä Joutenjoen ja Pönkäpuron. Kuva 3-1. Petäjäjärvestä Rotimoon laskeva Petäjäjoki. Suunnitellut tuulivoimalat sijoittuvat pääasiassa metsätalouskäytössä oleville alueille, jotka ovat hakkuualueita, taimikoita sekä tasaikäisiä mäntyvaltaisia metsiä. Vuolijoen sähköasemalle johtavan olemassa olevan voimalinjan alueella on talousmetsiä sekä ojitettuja soita. Suunnitellut sähköasemapaikat ovat kooltaan noin 0,5 hehtaaria eikä niiden sijoituspaikoilta löydetty arvokkaita luontokohteita. Liitekartoissa sähköasemien paikat on esitetty karttateknisistä syistä todellista suurempina. 3.1 Arvokkaat luontokohteet Luonnon kannalta merkittävät alueet ja kohteet on esitetty taulukossa Taulukko 3-1 ja liitteenä olevilla kartoilla arvokkaat luontokohteet (liite 1). Peruskarttojen ja ilmakuvien19 15 avulla valitut kohteet on rajattu kartoille maastokäyntien perusteella. Lisäksi on esitetty Metsähallituksen kuviotiedoissa esitetyt luonnon kannalta huomioitavat kohteet ja uhanalaisen sekä muun huomionarvoisen lajiston esiintyminen maastokäyntien, Eliölajit-tietojärjestelmän (Pohjois-Pohjanmaan ELY-keskus ) sekä Metsähallituksen kuviotietojen mukaan. Vuoden 2014 täydentävien maastokartoituksen tulokset on esitetty kohdassa 3.2. Taulukko 3-1. Arvokkaat luontokohteet maastokäyntien mukaan. Luontokohteet on esitetty liitteissä kartta nro kuvaus lähteet, lammet :4 Pieni suorantainen Maitlampi :5 Lähde Rasvamäen eteläpuolella suokohteet :20 Pieni avosuo. Suolla pieni lampi jota ei näy kartalla. Ojitukset ympärillä, mutta suon reunaojat sammaloituneet. Luonnontilaisen kaltainen :21 Joutenjoen rannat soiset. Kuollutta puustoa, kuusta ja koivua. Majava? :22 Hiiripuron, noron, varressa pieni avosuo. Puro soistunut umpeen :23 Korkeamäensuon reunoilla on puustoista rämettä; tupasvillaräme. Avosuolla suursaranevaa, vetisiä rimpiä. Mesotrofinen suo. Suolla kasvaa vaaleasaraa (Suomen vastuulaji). metsäkohteet, puronvarret :8 Harsunpuroon laskeva puronvarsi, lehtomainen :9 Puroa perattu, mutta rehevä ja lehtomainen kasvillisuus, lehtipuustoa. MH:n kuviotiedoissa puronvarsi metsälakikohde :10 Pönkäpuron varsi rehevä, puron uomaa oikaistu. MH:n kuviotiedoissa puronvarsi metsälakikohde :11 Rehevä puronvarsi/noro. Peruskartalla puroa ei näy :12 Jäkälikköinen kallio. Puusto eri-ikäistä. Vanhoja kantoja :13 Pieni kalliopaljastuma hakkuun reunalla :14 Pönkäsuolta Pönkälampeen laskevan puron varsi rehevä. Puron ylittää uusi metsätie :15 Märkä luhtainen puronvarsi, lehtipuustoa ja pensaikkoa. Ojituksia puron varteen asti, ei luonnontilainen :16 Pönkäpuron varsi on kasvillisuudeltaan rehevä. Petäjäjärvestä Petäjäjokeen laskevan puron varsi rajattu MH:n kuviotietojen mukaan :17 Kuusikkoa Rasvamäen rinteessä. Aluskasvillisuus rehevää ja lehtomaista, mm. mansikka ja karhunputki. Mökin raunio, kuoppia ja kivikasoja. Etelärinteen alla luonnontilainen lähde :18 Nimetön oikaistu puro. Lehtomaista korpea, kasvillisuus ympäristöään rehevämpää :19 Murtolammesta Suojokeen laskeva nimetön puro. Puronvarsi ympäristöään rehevämpää :20 Hiiripuron/noron varressa rehevää kuusikkoa :21 Pohjoiseen viettävällä rinteellä vanhempaa puustoa. Paljon kaatuneita puita ja pystyynkuolleita haapoja. Valkolehdokkia (rauhoitettu) ja raidankeuhkojäkälää (silmälläpidettävä), kääpiä. MH:n kuviotiedoissa aarniometsikkö :22 Sikapuron varsi rehevää, puusto ei vanhaa. Luonnontilaisen kaltainen :23 Eteläjoen varsi on ympäristöään rehevämpi, heinäinen ja korpinen. Puusto ei ole kovin vanhaa. Luonnontilaisen kaltainen :24 Ryynäsjoen varsi on rehevää, puusto lehtipuuvaltaista ja aluskasvillisuus heinäistä Luonnonsuojelulain luontotyypit Kaava-alueella ei ole tiedossa olevia luonnonsuojelulain mukaisia luontotyyppejä Vesilain mukaiset kohteet Vesilain (2:11 ) mukaan suojeltuja vesiluontotyyppejä ovat lähteet, norot ja alle 1 ha suuruiset lammet. Lähteet on merkitty kartoille peruskartan ja Metsähallituksen20 16 kuviotietojen mukaan. Luonnontilaisia lähteitä on Rasvamäellä ja Rahkapuronkankaalla. Alle 1 ha suuruisia lampia ovat Tynnyrilampi, Parilammit, Maitlampi, Hiirilampi, Pieni Hiirilampi ja Pieni Kaakkurilampi. Noroja ei ole erikseen rajattu, vaan vesiluontotyyppiä sisältyy kartoilla esitettyyn aluerajaukseen vesilain kohteet. Kuva 3-9. Olemassa oleva voimajohto Vuolijoen sähköasemalle ylittää Eteläjoen Metsälain erityisen tärkeät elinympäristöt Metsälain mukaisista erityisen tärkeistä elinympäristöistä alueella esiintyy reheviä lehtolaikkuja, reheviä korpia, vähäpuustoisia soita, kallioita sekä pienvesien välittömiä lähiympäristöjä. Pienvesien välittömät lähiympäristöt Luonnontilaiset ja luonnontilaisen kaltaiset purojen ja pysyvän vedenjuoksu-uoman muodostavien norojen välittömät lähiympäristöt ovat metsälain mukaisia pienvesien välittömiä lähiympäristöjä. Purojen varsilla kasvillisuus on ympäristöään rehevämpää ja purojen varsilla esiintyy lehtoa sekä reheviä korpia. Puronvarret sekä puronvarsien lehtometsät ja korvet on esitetty liitteen 1 arvokkaat luontokohteet kartoilla metsälain mukaisina kohteina. Metsälain mukaisina erityisen tärkeinä elinympäristöinä on rajattu maastokäynneillä kartoitetut puronvarret ja muilla alueilla kuviot Metsähallituksen tietojen mukaan. Luonnontilaisia tai luonnontilaisen kaltaisia puronvarsia esiintyy erityisesti suunnitellun tuulipuistoalueen eteläosassa. maastokäynnin kohteet 3:8, 3:10, 3:11, 3:14, 3:15, 3:19, 3:20, 3:22, 2:21, 2:22, 3:23, 3:24 MH:n kuviotietojen mukaan osaltaan Harsunpuro, Pönkäpuro, Petäjäjoki, Joutenjoki, Suojoki ja Suojokeen laskevat nimettömät purot Pienvesien välittömiä lähiympäristöjä ovat lähteiden, vähäpuustoisten lähteikköjen ja tihkupintojen välittömät lähiympäristöt sekä pienten lampien välittömät lähiympäristöt. Näytä lisää
NATURA-ARVIOINNIT 16UEC0146 27.10.2014 METSÄHALLITUS LAATUMAA Piiparinmäen tuulipuisto Rumala-Kuvaja-Oudonrimmet, täydennetty Natura-arviointi 17.10.2014 Rimpineva-Matilanneva, täydennetty Natura-arviointi Lisätiedot ALAJÄRVEN KAUPUNKI MÖKSYN TUULIVOIMA-ALUEEN OSAYLEISKAAVA
SIIKAJOKI Isonevan tuulipuiston osayleiskaava SELOSTUS 03 /2014 AIRIX Ympäristö Oy Mäkelininkatu 17 A 90100 OULU Puhelin 010 241 4600 Telefax 010 241 4601 Kaavoituksen vireilletulo 15.10.2012 302 Hyväksytty Lisätiedot SUUNNITTELU JA TEKNIIKKA
SUUNNITTELU JA TEKNIIKKA VINDIN AB OY EDSVIK VINDPARK AB POIKEL VINDKRAFTPARK BILAGA 5. Naturutredningar S U U N N IT T EL U JA T EK N IIK K A VINDIN AB OY Korsnäsin Norra Poikelin tuulivoimapuisto Ympäristöselvitys Lisätiedot 67080217.BOY 3.9.2008. Ruijanesikko. Fennovoima Oy. SIMO Ydinvoimalaitoksen YVA Luontoselvitys ja luontovaikutusten arviointi
67080217.BOY 3.9.2008 Ruijanesikko Fennovoima Oy SIMO Ydinvoimalaitoksen YVA Luontoselvitys ja luontovaikutusten arviointi 3 Sisältö 1 JOHDANTO... 5 1.1 LAINSÄÄDÄNTÖ... 6 2 SELVITYSALUE... 8 3 MENETELMÄT Lisätiedot S U U N N IT T E L U JA T E K N IIK K A
SUUNNITTELU JA TEKNI IKKA TM VOIMA OY NIVALAN KUKONAHON TUULIVOIMAPUISTO FCG SUUNNITTELU JA TEKNIIKKA OY P20737 2 (31) Kukonahon tuulivoimapuisto FCG SUUNNITTELU JA TEKNIIKKA OY SISÄLLYSLUETTELO 1 JOHDANTO... Lisätiedot 16 VAIKUTUKSET LINNUSTOON
118 Metsähallitus 16 VAIKUTUKSET LINNUSTOON 16.1 Arviointimenetelmät ja niiden epävarmuustekijät 16.1.1 Nykytilan kartoitukset Vaikutusarviointia varten selvitettiin hankealueen linnusto maastotöinä vuonna Lisätiedot SALON KAUPUNKI Huso-Pöylän tuulivoimapuiston osayleiskaava Ehdotus 20.11.2013
SALON KAUPUNKI Huso-Pöylän tuulivoimapuiston osayleiskaava Ehdotus Pöyry Finland Oy Salon kaupunki 1 2 Sisältö 1 TIIVISTELMÄ 4 2 JOHDANTO 5 2.1 Osayleiskaavatyön tausta, tarkoitus ja oikeusvaikutus 6 Lisätiedot Nybyn Olhavan tuulivoimapuistot
S U U N N IT T EL U JA T EK N IIK K A TAALERITEHDAS OY, TUULIWATTI OY Nybyn Olhavan tuulivoimapuistot LINNUSTOSELVITYKSET JA VAIKUTUSTEN ARVIOINTI FCG SUUNNITTELU JA TEKNIIKKA OY P18173 2 (34) Suorsa Ville Lisätiedot YLIVIESKAN HIRVINEVAN TUULIVOIMAPUISTO
SUUNNITTELU JA TEKNIIKKA TM VOIMA OY YLIVIESKAN HIRVINEVAN TUULIVOIMAPUISTO FCG SUUNNITTELU JA TEKNIIKKA OY P23614 2 (33) Ylivieskan Hirvinevan tuulivoimapuisto FCG SUUNNITTELU JA TEKNIIKKA OY SISÄLLYSLUETTELO Lisätiedot PAIMION KAUPUNKI Huso-Pöylän tuulivoimapuiston osayleiskaava 21.5.2014
PAIMION KAUPUNKI Pöyry Finland Oy Paimion kaupunki 1 2 Sisältö 1 TIIVISTELMÄ 5 2 JOHDANTO 6 2.1 Osayleiskaavatyön tausta, tarkoitus ja oikeusvaikutus 7 2.2 Osallistuminen ja vuorovaikutuksen järjestäminen Lisätiedot S U U N N IT T E L U JA T E K N IIK K A
SUUNNITTELU JA TEKNI IKKA TM VOIMA OY YLIVIESKAN PAJUKOSKEN TUULIVOIMAPUISTO FCG SUUNNITTELU JA TEKNIIKKA OY P20737 2 (37) Pajukosken tuulivoimapuisto FCG SUUNNITTELU JA TEKNIIKKA OY SISÄLLYSLUETTELO 1 Lisätiedot EURAJOEN KUNTA LEMLAHDEN TUULIPUISTON OSAYLEISKAAVA. Kaavaselostus Ehdotusvaihe 2 29.4.2015. KV XX.XX.xxxx. KHXX.XX.xxxx
EURAJOEN KUNTA Kaavaselostus Ehdotusvaihe 2 29.4.2015 Hyväksymispäivämäärät ja pykälät KV XX.XX.xxxx KHXX.XX.xxxx Päivämäärä 29.4.2015 Ehdotus 2 Laatija Jarmo Lukka ja Minna Lehtonen Kaavaselostus Kuvaus Lisätiedot Siikaisten kunta Jäneskeitaan tuulivoimapuiston osayleiskaava
SUUNNITTELU JA TEKNIIKKA TUULIWATTI OY Siikaisten kunta Jäneskeitaan tuulivoimapuiston osayleiskaava Selostus FCG SUUNNITTELU JA TEKNIIKKA OY 171487-P18812 Selostus 1 (69) Närhi Johanna Selostus 2 (69) Lisätiedot TOHKOJAN TUULIPUISTON OSAYLEISKAAVA
KAAVASELOSTUS 16ERE0080.30.Q060.002-H KAAVAEHDOTUS 10.09.2012 Tarkistukset KH 08.04.2013 ja 17.06.22013 KV 25.06.2013 79 KALAJOEN KAUPUNKI TOHKOJAN TUULIPUISTON OSAYLEISKAAVA KAAVASELOSTUS TOHKOJAN TUULIPUISTON Lisätiedot 4.4 LUONNONYMPÄRISTÖ
72 (134) Maakunnallisesti arvokkaita kulttuuriympäristöjä ja kohteita ovat Käkisaaren kannas ja kanava noin 10 km:n päässä, Huovilan pihapiiri Käkisaaren itäosassa noin 12 km:n päässä sekä Maijalan pihapiiri Lisätiedot LÄNSI-TOHOLAMMIN TUULIVOIMAPUISTON LEPAKKOSELVITYS
LÄNSI-TOHOLAMMIN TUULIVOIMAPUISTON LEPAKKOSELVITYS Päivämäärä 23.1.2015 LÄNSI-TOHOLAMMIN TUULIVOIMAHANKKEEN LEPAKKOSELVITYS Päivämäärä 23.1.2015 Laatija Tarkastaja Kuvaus Petri Hertteli Marja Heikkinen Lisätiedot SUOMUSSALMEN KUNTA Kivivaara Peuravaaran tuulivoimapuiston osayleiskaava
KAAVASELOSTUS Kunnanvaltuusto 29.4.2014 12 Pohjois-Suomen hallinto-oikeus 19.1.2015 SUOMUSSALMEN KUNTA Kivivaara Peuravaaran tuulivoimapuiston osayleiskaava YHTEYSTIEDOT Suomussalmen kunta Tekniset palvelut Lisätiedot Metsälamminkankaan tuulivoimapuiston osayleiskaava
VAALAN KUNTA TUULISAIMAA OY Metsälamminkankaan tuulivoimapuiston osayleiskaava Liite 6. Natura-arviointi FCG SUUNNITTELU JA TEKNIIKKA OY 12.5.2015 P25370 S U U N N IT T EL U JA T EK N IIK K A TUULISAIMAA Lisätiedot PAJUKOSKEN TUULIVOIMAPUISTON OSAYLEISKAAVA
S U U N N IT T EL U JA T EK N IIK K A YLIVIESKAN KAUPUNKI PAJUKOSKEN TUULIVOIMAPUISTON OSAYLEISKAAVA KAAVASELOSTUS EHDOTUS FCG SUUNNITTELU JA TEKNIIKKA OY KAAVASELOSTUS 1 Sisällysluettelo 1 JOHDANTO... Lisätiedot Kurikka. Ponsivuori linnustoselvitys 2013
Kurikka Ponsivuori linnustoselvitys 2013 Silvestris luontoselvitys oy 8.1.2014 Silvestris luontoselvitys oy: Ponsivuori linnustoselvitys 2013 2 (33) Sisältö 1. Johdanto... 3 2. Hankealue... 4 3. Aineisto Lisätiedot TUOMIPERÄN TUULIVOIMAPUISTON OSAYLEISKAAVA
S U U N N IT T E L U JA T EK N IIK K A YLIVIESKAN KAUPUNKI TUOMIPERÄN TUULIVOIMAPUISTON OSAYLEISKAAVA KAAVASELOSTUS / LUONNOS FCG SUUNNITTELU JA TEKNIIKKA OY KAAVASELOSTUS 1 Lauri Solin Sisällysluettelo Lisätiedot PERHO OSAYLEISKAAVA PERHON KUNTA ALAJOEN TUULIPUISTO SELOSTUS
PERHO ALAJOEN TUULIPUISTO OSAYLEISKAAVA SELOSTUS Mäkelininkatu 17 A, 90100 Oulu Puh.010 2414 600 Fax 010 2414 601 etunimi.sukunimi@airix.fi PERHON KUNTA Vireilletulosta on ilmoitettu xx.xx.2013 Hyväksytty Lisätiedot RAAHEN KAUPUNKI KAAVASELOSTUS 28.5.2013. FCG Suunnittelu ja Tekniikka Oy KOPSAN TUULIVOIMAPUISTON II VAIHEEN OSAYLEISKAAVA
KAAVASELOSTUS FCG Suunnittelu ja Tekniikka Oy SISÄLLYSLUETTELO Kopsan tuulivoimapuiston II vaiheen osayleiskaava... 1 Sisällysluettelo... 2 Johdanto... 6 Suunnittelualueen yleiskuvaus... 7 Suunnittelu- Lisätiedot KELIBER OY KESKI-POHJANMAAN LITIUMPROVINSSIN LEPAKKOSELVITYS
Vastaanottaja Keliber Oy Asiakirjatyyppi Lepakkoselvitys Päivämäärä 30.10.2014 KELIBER OY KESKI-POHJANMAAN LITIUMPROVINSSIN LEPAKKOSELVITYS KELIBER OY KESKI-POHJANMAAN LITIUMPROVINSSIN LEPAKKOSELVITYS Lisätiedot TUULIVOIMASUUNNITTELUN LINNUSTO- JA LUONTOSELVITYS SYSMÄN REKOLANVUORTEN TUULIPUISTO
TUULIVOIMASUUNNITTELUN LINNUSTO- JA LUONTOSELVITYS SYSMÄN REKOLANVUORTEN TUULIPUISTO VARSINAIS-SUOMEN LUONTO- JA YMPÄRISTÖPALVELUT 2014 SISÄLLYS 1. Johdanto 3 2. Tutkimusalue 4 3. Menetelmät 5 4. Tulokset Lisätiedot KANNUKSEN KAUPUNKI KUURONKALLION TUULI- PUISTON OSAYLEISKAAVA KAAVASELOSTUS
Vastaanottaja Kannuksen kaupunki Asiakirjatyyppi Kaavaselostus, ehdotus Päivämäärä 22.1.2015, tarkistus 10.4.2015 KANNUKSEN KAUPUNKI KUURONKALLION TUULI- PUISTON OSAYLEISKAAVA KAAVASELOSTUS KANNUKSEN KAUPUNKI Lisätiedot KEMIÖNSAAREN KUNTA NORDANÅ LÖVBÖLEN TUULIVOIMAPUISTON OSAYLEISKAAVA
Vastaanottaja Kemiönsaaren kunta Asiakirjatyyppi Osayleiskaavan selostus (kaavaehdotusvaihe) Päivämäärä kesäkuu 2014 Työnumero 82138174-02 KEMIÖNSAAREN KUNTA NORDANÅ LÖVBÖLEN TUULIVOIMAPUISTON OSAYLEISKAAVA Lisätiedot 4.2 Maisema ja kulttuuriympäristö
35 Kuva 4-5. Kaavoitustilanne hankealueen lähiympäristössä. (ROYK = rantaosayleiskaava, RAK = ranta-asemakaava) Lähde: Hyrynsalmen kunta. 4.2 Maisema ja kulttuuriympäristö 4.2.1 Maiseman yleiskuvaus Maisemamaakuntajaossa Lisätiedot 2016 © DocPlayer.fi Yksityisyyskäytäntö | Palveluehdot | Palaute